Carport og noia: Shanghai baby. Beder baby.
Carport og noia
onsdag den 7. september 2016
Shanghai baby. Beder baby.
Da Sønne var på Ellinors alder, var vi lige kommet til Shanghai. Vinter-shanghai. Til en utæt lejlighed på 24. etage, hvor vinden fik de tunge gardiner til at blafre (selv med lukkede vinduer), og en hel del af møblerne var formet som svaner. Dér boede vi i tre måneder, midt i et lige lovligt lokalt kvarter med levende dyr på mad-markedet, prostituerede i udstillingsvinduerne (!) og metervis af vasketøj på bambuspinde over det hele.
Jeg blev - som jeg tilsyneladende har for vane - lettere vanvittig. I Danmark var vi flyttet stort set lige midt i fødslen, som jo (også) endte i noget blodtab, og så huhej pakke-lejlighed-ud og huhej fremleje-lejlighed og huhej sygdom i Mandens nærmeste familie. Og SÅ altså af sted til Crazy Kina i tre måneder - en obligatorisk del af Mandens uddannelse og den lige vej til eksotisk ensomhed og kulturchok for mit vedkommende. Også selvom jeg fandt det meget passende, at Sønne havde stjernestatus på linje med Michael Learns to Rock (eller hvem der nu er store i Asien). Det var lige før, trafikken stoppede, når vi bevægede os ud på gaden og der var ingen ende på begejstringen over hans blå øjne og hvide hud (og ingen ende på fordømmelsen over, at jeg sjældent iklædte ham fire til seks lag fleece, som var de lokale babyers obligatoriske outfits).
Når jeg prøvede at bestille ris på restauranterne, kom de med øl. Når jeg prøvede at få Sønne til at sove, blev han vækket af sine fans, uendelige horder af højlydte kinesiske fans. Og jeg havde en kinesisklærer der foreslog, at mit Kina-navn skulle være Panda-bamse-bjørn. Vandhane-vandet gav os udslæt, og det lokale gadekøkken gav Manden en infektion, han var ved at krepere af. Åhja. Ak ja.
Der er ikke nogen pointe. Udover denne: Beder er det modsatte af Shanghai. Luften er ren, husene lave, og der er en hel del, der er grønt. Vandet er så rent, at det kan drikkes. Alle forstår, hvad jeg siger. Her sker ikke noget som helst. Jeg er meget, meget glad for at være i Beder i stedet for i Shanghai.
Indsendt af Carportognoia kl. 15.40
Send med mailBlog om dette!Del via TwitterDel via FacebookDel på Pinterest
9 kommentarer:
www.skøreliv.dk7. september 2016 kl. 18.07
Beder lyder godt; Shanghai lyder... lidt små-voldsomt. Ville jeg muligvis nok selv syntes.
Christopher. Det er ham der er nutidens svar på Michael Learns to Rock. Du ved, MEGA-fistel-stemme, og meget, meget populær hos alt af hunkøn under tolv-et-halvt år.
SvarSlet
Svar
Carportognoia8. september 2016 kl. 11.40
Selvfølgelig! Sønne var sguda baby-svaret på Christopher. De har samme farver og samme lyse stemmer. Tænk jeg ikke så det!
Slet
Svar
Svar
Svar
Birgitte B7. september 2016 kl. 19.20
Beder lyder bare som det helt rigtige sted at være ;) kh Birgitte
SvarSlet
Svar
Carportognoia8. september 2016 kl. 11.39
Ja, tænk engang. Og her er ikke engang skyggen af en cafe...
Slet
Svar
Svar
Svar
Mette7. september 2016 kl. 19.42
Beder lyder dejlig men selvom Shanghai lød til at være ret stressfuldt, så må det ha' været ret spændende:) Og tak for at minde mig om et band jeg havde glemt, og min mand (som jo er meget musikalsk og engelsk) nu er helt opløst af grin over. Vi måtte jo lige Youtube dem:o)
SvarSlet
Svar
Carportognoia8. september 2016 kl. 11.39
Micheal Learns to Rock fra mig til dig anytime... Jeg kan forestille mig, det må være ekstrasjovt at lytte til, hvis man er ægte native.
Slet
Svar
Svar
Svar
Fruen i Midten7. september 2016 kl. 22.16
Beder er bare bedre :-) I hvert fald når man skal have en hverdag til at fungere med både Sønne, Livse og det lille gryn til Ellinor.
SvarSlet
Svar
Carportognoia8. september 2016 kl. 11.38
God Bedre Beder! Tænk at jeg skulle sige det...
Slet
Svar
Svar
Svar
yanmaneee17. april 2020 kl. 06.35
air jordan
balenciaga trainers
ferragamo belt
louboutin outlet
yeezy shoes
curry 5 shoes
birkin bag
nike sneakers
air jordan
stephen curry shoes
SvarSlet
Svar
Svar
Tilføj kommentar
Indlæs flere...
Nyere indlæg Ældre indlæg Start
Abonner på: Kommentarer til indlægget (Atom)
En slags forstadsblog
Carportognoia
Jeg startede med at blogge, da jeg fik min første carport og en angst for, om der mon var liv på den anden side af ringvejen. Siden er jeg kun flyttet længere væk fra byen og bor nu i en sydlig Aarhus-forstad, omgivet af carporte og liguster og havetrampoliner, hvor jeg forsøger at bevare lidt urban cyklist-identitet og holde den værste noia for døren. I øvrigt har jeg adskillige børn (tre), adskillige biler (to) og en elcykel. Og en pæn mand. Børnene er ikke gode til at sove, og jeg er ikke god til at køre bil, men ellers går det godt, tak.
Vis hele min profil
Blog-arkiv
►  2017 (9)
►  marts (1)
►  februar (3)
►  januar (5)
▼  2016 (62)
►  december (1)
►  november (4)
►  oktober (6)
▼  september (8)
Tryllehjelm
Healeren, katteejeren og de andre københavnere på tur
Men så kan vi da sætte flueben ved den første af e...
Sønne og Liv anbefaler: Vovehalse
Ammelitteratur: Alt det lys vi ikke ser
Træthed. Smålighed. Kærlighed.
Shanghai baby. Beder baby.
Ammelitteratur: Og vejret skiftede, og det blev so...
►  august (10)
►  juli (9)
►  juni (6)
►  maj (11)
►  april (2)
►  marts (4)
►  januar (1)
►  2015 (24)
►  december (1)
►  oktober (4)
►  september (2)
►  august (4)
►  juli (1)
►  juni (4)
►  maj (3)
►  februar (5)
►  2014 (49)
►  december (4)
►  november (2)
►  oktober (5)
►  september (6)
►  august (1)
►  juli (3)
►  juni (2)
►  maj (5)
►  april (7)
►  marts (5)
►  februar (4)
►  januar (5)
►  2013 (86)
►  december (8)
►  november (7)
►  oktober (9)
►  september (6)
►  august (8)
►  juli (1)
►  juni (6)
►  maj (9)
►  april (9)
►  marts (3)
►  februar (7)
►  januar (13)
►  2012 (151)
►  december (9)
►  november (8)
►  oktober (18)
►  september (12)
►  august (13)
►  juli (10)
►  juni (12)
►  maj (14)
►  april (13)
►  marts (15)
►  februar (14)
►  januar (13)
►  2011 (188)
►  december (14)
►  november (18)
►  oktober (14)
►  september (17)
►  august (13)
►  juli (14)
►  juni (17)
►  maj (17)
►  april (12)
►  marts (19)
►  februar (15)
►  januar (18)
►  2010 (79)
►  december (13)
►  november (19)
►  oktober (19)
►  september (21)
►  august (7)
Blågbusters
Strictly Stine
Superheltemor
Sneglcille
nom de mie
Øglemor & co.
Den Sure
Håndholdt hverdagsliv
amarOrama
Blogsbjerg
Te Blogless Sister
MorMedHjertet
Marens blog
Leveret af Blogger.